મેષ રાશિનું બાળક મજબૂત અને સક્રિય શરીર અને મન ધરાવે છે. ધ્યાન ખેંચવા તે કંઈ પણ કરે છે. પોતાની નોંધ લેવાય તે માટે રુદનથી માંડી અયોગ્ય કૃત્ય સુધી બધુ જ કરે છે. તેઓ ઊર્જાવાન હોય છે, તેમના પર નિયંત્રણ લાવવું મુશ્કેલ હોય છે. એક મેષ બાળક હોવું એટલે કોઈ વસ્તુનો ચાર્જ લેવો કે આગેવાની કરવી, તેમનો આ ગુણ તેમના પ્રારંભિક તબક્કાથી દ્રશ્યમાન થાય છે. વસ્તુ વિશે જાણવાની તેમની જીજ્ઞાસા તીવ્ર હોવાને કારણે તેઓ ઝડપથી શીખે છે. તેઓ ધણા બધા પ્રશ્નો પુછવાનું વલણ ધરાવે છે. જેથી તેમને હંમેશા અર્થપૂર્ણ જવાબો આપવા. આ બાળકો દરેક કામ કરવા તૈયાર રહે છે, પણ કોઈ તેમને ઓર્ડર કરે તે પસંદ નથી. દરેક કામો તે પોતાની રીતે કરે છે, તેમને માત્ર ચેલેન્જ આપવાની જરૂર છે.